จับตาหุ้นพลังงานหนุน SET รีบาวด์ รับราคาน้ำมันดีด!
จับตาหุ้นพลังงานหนุน SET รีบาวด์ รับราคาน้ำมันดีด!
จับตาหุ้นพลังงานหนุน SET รีบาวด์ รับราคาน้ำมันดีด!
22 มี.ค. 2564

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้มีโอกาสรีบาวด์ขึ้นได้เล็กน้อย เล็งหุ้นขนาดใหญ่หนุนหลังเสร็จสิ้นการปรับลดน้ำหนักลงทุนของฟุตซี่ไปแล้ว และราคาน้ำมันก็ได้ปรับตัวขึ้น 2.4% เมื่อวันศุกร์ที่ผ่านมา จากความกังวลข่าวที่ออกมาว่าโรงงานน้ำมันแห่งหนึ่งในซาอุดีอาระเบียถูกโจมตีโดยโดรน
ด้านตลาดหุ้นในภูมิภาคเอเชียเช้านี้ส่วนใหญ่จะติดลบเล็กน้อย โดยอัตราผลตอบแทนพันธบัตรรัฐบาลสหรัฐฯ (Bond yield) ได้ขึ้นมาทะลุ 1.7% แล้ว ก็กดดันตลาดบ้างแต่ก็มองว่าตลาดฯได้รับรู้ไปบ้างแล้ว ส่วนบ้านเราก็ได้รับแรงกดดันจากปัจจัยการเมืองในประเทศ ที่เมื่อสุดสัปดาห์ที่ผ่านมาได้มีการปะทะกัน
อย่างไรก็ดี ให้ติดตามการประชุมคณะกรรมการนโยบายการเงิน (กนง.) ในวันที่ 24 มี.ค.นี้ และจับตาประธานธนาคารกลางสหรัฐฯจะแถลงต่อสภาคองเกรสในวันที่ 24 มี.ค.นี้ด้วยเช่นกัน พร้อมให้แนวรับ 1,555 จุด ส่วนแนวต้าน 1,575 จุด
 
 